b'\n_START_ARTICLE_\nTasmosalpingidae\n_START_SECTION_\nUtseende\n_START_PARAGRAPH_\nSm\xc3\xa5 biller (1,2 \xe2\x80\x93 2 mm), bredest bak midten. Av utseende kan de minne om sm\xc3\xa5 bladbiller (Chrysomelidae). Oversiden er tett og grovt punktert med fine, nedliggende h\xc3\xa5r. Hodet er kort og bredt med sm\xc3\xa5, utst\xc3\xa5ende fasett\xc3\xb8yne, snuten (clypeus) stikker fram og dekker de underliggende munndelene. Antennene er 11-leddete, litt kortere enn hodet og brystskjoldet til sammen, perlekjedeformede, litt tykkere mot spissen men uten en tydelig k\xc3\xb8lle. Brystskjoldet (pronotum) er litt bredere enn langt, med avrundede sider og markert sidekant. Bakhj\xc3\xb8rnene er markerte som litt uttrukne kn\xc3\xb8ler. Pronotum er tett og grovt punktert uten noen groper eller kn\xc3\xb8ler p\xc3\xa5 oversiden. Dekkvingene er litt bredere enn brystskjoldet, bredest bak midten. De har tydelige skuldre og et uregelmessig, grovt punktert, punktene er grovere og glisnere enn de p\xc3\xa5 brystskjoldet. Dekkvingene har et par svake lengdeinntrykk. Beina er middels lange og slanke. Larvene er falte og parallellsidige, hvite med gult hode.\n_START_SECTION_\nKilder\n_START_PARAGRAPH_\nLeschen, R.A.B., Lawrence, J.F. og Slipinski, S.A. 2005. Classification of basal Cucujoidea (Coleoptera: Polyphaga): cladistic analysis, keys and review of new families._NEWLINE_Invertebrate Systematics 19 (1): 17-73. Med tegning av Tasmosalpingus sp..'